Diari Oficial de la Generalitat Valenciana


Sumari del DOGV 4392, del 04-12-2002 (2002/12151)

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre «La citricultura mundial: anàlisi i perspectives».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4392

Data del DOGV
:   04-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/12845


Data del document
:   19-11-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració regional

RESOLUCIÓ de 19 de novembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo per a la realització del seminari sobre «La citricultura mundial: anàlisi i perspectives». [2002/12026]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i la Universitat Internacional Menéndez Pelayo, el 31 de juliol de 2002, un Conveni de col·laboració per a la realització del seminari sobre ?La citricultura mundial: anàlisi i perspectives?, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0713/2002, i que figura com a annex d'esta resolució.
  
València, 19 de novembre de 2002.- La subsecretaria del Secretariat del Govern i Relacions amb les Corts: Amparo Koninckx Frasquet.
  
CONVENI DE COL.LABORACIÓ ENTRE LA CONSELLERIA
  
D'AGRICULTURA, PESCA I ALIMENTACIÓ DE LA GENERALITAT VALENCIANA I LA UNIVERSITAT INTERNACIONAL MENÉNDEZ PELAYO PER A LA REALITZACIÓ DEL SEMINARI SOBRE LA
  
CITRICULTURA MUNDIAL: ANALISI I PERSPECTIVES.
  
València, 31 de juliol de 2002.
  
REUNITS
  
D'una banda, la senyora M. Àngels Ramon-Llin i Martínez, consellera d'Agricultura, Pesca i Alimentació de la Generalitat Valenciana, facultada per a este acte per acord del Govern Valencià de data 30 de juliol de 2002.
  
I de l'altra, el senyor José Luis García Delgado, Rector Magnífic de la Universitat Internacional Menéndez Pelayo (des d'ara, UIMP), en nom i representació d'esta, d'acord amb les atribucions que té conferides pel Reial Decret 1.920/1995, de 24 de novembre (BOE número 282, de 25 de novembre).
  
EXPOSEN
  
Que es reconeixen mútuament la capacitat jurídica suficient i subscriuen, en nom de les respectives entitats, este conveni de col·laboració, i amb esta finalitat,
  
ACORDEN
  
Primer
  
L'organització i celebració a València, en la setmana del 28 al 31 d'octubre de 2002, del seminari sobre la citricultura mundial: analisi i perspectives.
  
Segon
  
La UIMP es farà càrrec de la gestió tècnica del curs i aportarà, amb esta finalitat, la infraestructura necessària i el personal que calga.
  
Tercer
  
Amb independència de la col·laboració tècnica, la Conselleria d'Agricultura, Pesca i Alimentació aportarà a la UIMP, vint-i-un mil trenta-cinc euros amb quaranta-dos cètims (21.035,42 euros) a càrrec de la línia pressupostària 3.174 del programa 714.70 de l'exercici de l'any 2002. Esta quantitat s'ingressarà en el compte corrent número 4349528134 del Banc d'Espanya (codi de banc 9000), en l'oficina principal (codi d'agència 0001), en el carrer d'Alcalá, 50, de Madrid, a nom de la Universitat Internacional Menéndez Pelayo, Secció d'Organismes Autònoms.
  
El lliurament del crèdit es farà de la manera següent:
  
El 40% de l'import de la subvenció en el moment de la firma del conveni.
  
El 60% restant quan la UIMP presente la justificació d'haver contret una despesa equivalent al 100% de la subvenció, que no podrà ser més tard del 20 de novembre de 2002.
  
Quart
  
La UIMP es compromet a concedir 35 matrícules gratuïtes a la Conselleria d'Agricultura, Pesca i Alimentació per a l'assistència del seu personal al seminari. Els noms de les persones que hagen de disposar d'estes matrícules seran facilitats pel Servici d'Estudis Agraris i Comunitaris d'esta conselleria.
  
Cinqué
  
La UIMP farà constar en el programa del seminari i en la difusió que se'n faça en els mitjans de comunicació social, la col·laboració de la Conselleria d'Agricultura, Pesca i Alimentació.
  
Sisé
  
La UIMP farà entrega a la Conselleria d'Agricultura, Pesca i Alimentació de la documentació del seminari i farà constar en la seua memòria anual la col·laboració prestada.
  
Seté
  
La Conselleria d'Agricultura, Pesca i Alimentació podrà incloure en la documentació preparada per la UIMP per entregar-la als alumnes i participants, altres documents que considere d'interés per a estos.
  
Vuité
  
Este conveni entrarà en vigor el mateix dia de la firma i finalitzarà quan les dues institucions hagen complit allò que han acordat.
  
I perquè en quede constància i a l'efecte que pertoque, firmen este conveni, en triple exemplar, en el lloc i la data indicats en l'encapçalament.
  
La consellera d'Agricultura, Pesca i Alimentació: M. Àngels Ramon-Llin i Martínez